དོན་འདི་སྐད་ཅེས་
གྲག་གོ །
་དམ་རྫས་
དེ་ལ་གཉིས། འཁྲུལ་གཞི་འཁོར་བར་སྐྱེ་བར་བྱེད་པའི་དམ་རྫས་དང༌།
ལྡོག་བྱེད་མྱ་ངན་ལས་འདས་པའི་ཉི་མ་འདེ་བའོ། །དང་པོ་ནི་སྤྱིར་བདག་ངར་
འཛིན་ཡོད་ན་དུག་གསུམ་དུ་སྐྱེ་བའི་དམ་རྫས་ཡིན། དུག་གསུམ་ཡོད་ན་ལས་
ངན་སོགས་པའི་དམ་རྫས་ཡིན། ལས་བསགས་ན་འཁོར་བར་སྐྱེ་བའི་ད
ཡིན། འཁོར་བར་སྐྱེས་ན་སྡུག་བསྔལ་ལ་མཐའ་ཐུག་པ་མེད་པའི་དམ་རྫས་ཡིན་
ཏེ་འཇུག་པའོ། །ལྡོག་པ་ནི་དེ་ཡང་མི་དགེ་བ་བཅུ་སྤངས་ན་ངན་འགྲོར་མི་སྐྱེ་བའི་
དམ་རྫས་ཡིན། དེ་ཐོག་ཏུ་དགེ་བ་བཅུ་སྤྱད་ན་མཐོ་རིས་ལྷ་མི་ཐོབ་པའི་དམ་རྫས་
ཡིན། དེ་རྣམས་ཀྱང་འཁོར་བ་མཐོ་དམན་ཙམ་ཁམས་གསུམ་ལས་མ་འདས་པས།
བདག་མེད་ཀྱི་ཉི་མ་འདེས་ན་འཁོར་བ་ཐམས་ཅད་ལྡོག་པར་བྱེད་པའི་དམ་རྫས་
262-265

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
ཡིན་ནོ། །ཅེས་བར་སྣང་ལ་གྲག་གོ །འཁོར་བ་ལོག་ན་བླ་མེད་བྱང་ཆུབ་གསུམ་
ལས་འགྲོ་ས་མེད་པས། གང་ཟག་གི་བདག་མེད་རྟོག་ཀྱང་གཞན་དོན་ལ་སེམས་
ཕྲལ་ཆུང་ན་ཉན་ཐོས་སུ་གོལ་བའི་དམ་རྫས་ཡིན་ནོ། །དེའི་སྟེང་དུ་གཟུང་བ་རང་
བཞིན་མེད་པར་རྟོགས་ཀྱང་དབེན་པ་ལ་དགའ་ན་རང་རྒྱལ་དུ་གོལ་བའི་དམ་
རྫས་ཡིན། བྱམས་སྙིང་རྗེ་དང་ལྡན་ཡང་ཐ་མལ་དུ་འདུག་ན་ཕར་ཕྱིན་དུ་གོལ་
བའི་དམ་རྫས་ཡིན་ནོ། །དེའི་སྟེང་དུ་སྟོང་པ་སྙིང་རྗེ་དབྱེར་མེད་ཀྱི་ཉི་མ་འདེས་ན་
ཐེག་དམན་ལས་ལྡོག་པར་བྱེད་པའི་དམ་རྫས་ཡིན་ཅེས་བར་སྣང་ལ་གྲག་གོ །
མཐོང་
དེས་ན་སྣོད་ཆགས་འཇིག་གནས་གསུམ། བཅུད་སྐྱེ་འཆི་གནས་གསུམ།
ཐོས་དྲན་རྟོག་ལ་སོགས་པ་བསམ་གྱིས་མི་ཁྱབ་པས། མདོར་བསྡུས་ན་སྡིག་པ་
ཆུང་ཡང་གནོད་པས་སྤང་ངོ༌། །དགེ་བ་ཆུང་ཡང་ཕན་པས་དང་དུ་བླང་དགོས་ཅེས་
བར་སྣང་ལ་གྲག་གོ །
ལ་
གཉིས་པ་ལྡོག་བྱེད་མྱང་འདས་ཀྱི་ཉི་མ་འདེ་བ་ལ་བཞི་སྟེ། སྐྱབས་འགྲོ་
རྟེན་གྱི་ཉི་མ་འདེ་བ་དང་། སོ་ཐར་ལས་འབྲས་ཀྱི་ཉི་མ་འདེ་བ་དང་། བྱང་སེམས་
གཞན་དོན་གྱི་ཉི་མ་འདེ་བ་དང་། གསང་སྔགས་ངོ་སྤྲོད་ཀྱི་ཉི་མ་འདེ་བའོ། །དང་
པོ་ཕྱི་ཐུན་མོང་རྟེན་གྱི་དམ་རྫས་ཀྱི་ཉི་མ་འདེ་བ་ལ་གསུམ་སྟེ། སངས་རྒྱས་
སྐྱབས་སུ་སོང་པས་སྟོན་པ་ལ་བླང་དོར་མ་བྱེད་ཅིག །ཆོས་ལ་སྐྱབས་སུ་སོང་པས་
ལམ་ལ་སྤང་བླང་མི་བྱ། དགེ་འདུན་ལ་སྐྱབས་སུ་སོང་པས་གྲོགས་ལ་ཆགས་སྡང་
མི་བྱ། ནང་ངོ་སྤྲོད་ཉམས་རྟོགས་ཀྱི་ཉི་མ་འདེ་བ་ལ་གསུམ་སྟེ། ལུས་ལྷར་རྟོགས་
པས་དགེ་འདུན་ལོགས་ན་མེད། ངག་སྔགས་སུ་རྟོགས་པས་ཆོས་ལོགས་ན་མེད།
སེམས་སྟོང་པར་རྟོག་པས་སངས་རྒྱས་ལོག་ན་མེད། དེས་སྐྱབས་འགྲོའི་ཉི་མ་
262-266

ལུས་མེད་མཁའ་འགྲོའི་ཆོས་སྐོར་དགུའི་གདམས་པ།
འདེ་ཅིག་ཅེས་བར་སྣང་ལ་གྲག་གོ །
གཉིས་པ་སོ་ཐར་ལ་ཕྱི་རང་བཞིན་གྱི་ཁ་ན་མ་ཐོ་བ་ཐུན་མོང་གི་མི་དགེ་
བ་སྲུང་པའི་ཉི་མ་འདེ་ཅིག །ནང་བཅས་པའི་ཁ་ན་མ་ཐོ་བ་རིགས་བདུན་བསྲུང་
པའི་ཉི་མ་འདེ་ཅིག་ཅེས་བར་སྣང་ལ་གྲག་གོ །
གསུམ་པ་བྱང་སེམས་ལ་ནང་སྨོན་འཇུག་སེམས་བསྐྱེད་གཞན་དོན་གྱི་
ཉི་མ་འདེ་ཅིག །ཕྱི་ཡོང་སྒྲུབ་བྱང་སེམས་བསླབ་བྱའི་ཉི་མ་འདེ་ཅིག །ཅེས་བར་
སྣང་ལ་གྲག་གོ །
བཞི་པ་གསང་སྔགས་ལ་ཕྱི་བསྐྱེད་རིམས་སྣང་བ་ལྷ་སྐུ་སྒྱུ་མར་ཤེས་
པའི་ཉི་མ་འདེས་པས་གཟུགས་སྐུ་ཐོབ་པ་དང་། ནང་རྫོགས་རིམས་སེམས་ཉིད་
འོད་གསལ་སྐྱེ་མེད་དུ་ཤེས་པའི་ཉི་མ་འདེས་པས་ཆོས་སྐུ་ཐོབ་པ་དང་། གསང་བ་
སྐྱེད་རྫོགས་གཉིས་མེད་འགྲོ་འོང་མེད་པར་ཕྱག་རྒྱ་ཆེན་པོའི་ཉི་མ་འདེས་པས་
བདེ་བ་ཆེན་པོའི་སྐུ་ཐོབ་པ་ནི་ཆོས་ཉིད་ཡིན་ནོ་ཅེས་བར་སྣང་ལ་གྲགས་པ་དང་
གསུང་དེ་ཡལ་ལོ། །དེ་བས་རྒྱས་པར་ཆེ་ཡང་ལེགས་ཏེ་མཁའ་འགྲོ་ལ་དྲི་དགོས་
སོ། །ཏི་ལླིས་ནཱ་རོ་ལ་གཏད་དོ། །ནཱ་རོས་མར་པ་བྷུ་ཏི་ལ་གཏད། མར་པས་སྲས་
མདོ་སྡེའི་དོན་དུ་དཀར་ཤོག་ལ་བཏབ་པའོ། །དམ་རྫས་རྟོགས་པའི་ཉི་མ་རྫོགས་
སོ།།
།།
ན་མོ་གུ་རུ་དེ་བ་ཌཱ་ཀི་ནི། རྣལ་འབྱོར་གྱི་དབང་ཕྱུག་ཏི་ལློ་པ་དེ་ནགས་
དགོན་པ་ན་བཞུགས་པ་ལ། ནཱ་རོ་པས་བརྐྱང་ཕྱག་མང་དུ་ཕུལ་ཏེ་ཞུས་པ་ལས།
དུས་དེར་ཏི་ལློས་གསུང་པ། ཁོ་བོས་ནུབ་ཕྱོགས་ཨུ་རྒྱན་ནས་གཙུག་གི་ནོར་བུའི་
དགོན་པར་འོང་པའི་ལམ་དུ། དེར་རྗེས་བར་སྣང་སྟོང་པ་ལས། ལུས་མེད་མཁའ་
262-267

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
།དང་པོ་ལ་ཕྱི་
འགྲོའི་སྣང་གླིང་ནས། །ཞག་དྲུག་གི་དགོངས་མོ་འདི་སྐད་ཐོས། །སྤྱོད་པ་ཆུ་ལ་
རལ་གྲི་ཐོབ། །ཅེས་གསུང་པའི་དོན་འདི་སྐད་གྲག་གོ །
འདི་ལ་ལྔ་སྟེ། ཀུན་བཟང་སྡོམ་པ་གསུམ་ལྡན་གྱི་སྤྱོད་པ་དང༌། གསང་
སྤྱོད་དམ་ཚིག་དང་ལྡན་པའི་སྤྱོད་པ་དང༌། རིག་སྤྱོད་བག་ཡོད་དྲན་པས་བཟུང་
བའི་སྤྱོད་པ་དང་། ཨ་ཝ་དྷུ་ཏི་བཟའ་གཏད་མེད་པའི་སྤྱོད་པའོ།
རྐྱེན་བྱུང་བརྡའི་སྤྱོད་པ་བྱ། ནང་སྒོ་གསུམ་ངན་སོང་སྒོ་འགེགས་ཀྱི་སྤྱོད་པ་བྱ།
གསང་བ་དུག་གསུམ་ལམ་ཁྱེར་གྱི་སྤྱོད་པ་བྱ། དེ་ཁོ་ན་བདེ་གསལ་ངོ་སྤྲོད་ཀྱི་
སྤྱོད་པ་བྱ། ཡང་ལུས་སྤྲུལ་སྐུ་སོ་ཐར་གྱི་སྤྱོད་པ་བྱ། ངག་ལོངས་སྐུ་བྱང་སེམས་
སྡོམ་པའི་སྤྱོད་པ་བྱ། སེམས་ཆོས་སྐུ་རིགས་འཛིན་གྱི་སྤྱོད་པ་བྱ། ཅེས་བར་སྣང་
ལ་ གྲག་གོ ། །དེའང་ དུག་གསུམ་ ཆགས་ སྡང་ གི་ འཁོར་ལོ་མི་བསྐོར། འདོད་པ་
སོགས་འཇོག་གི་ཁྱེ་བོགས་མི་བྱ། ཆོས་བརྒྱད་ཚེ་འདི་ལ་མི་བརྒྱུག །བདག་གི་ཁ་
ཟིན་གྱི་དམ་པའི་ཆོས་ལ་མི་སྨད། བདག་བཟང་འདོད་ཀྱི་གཞན་ལ་བསྐུར་བ་མི་
གདབ། འཁོར་འདོད་ཀྱི་ཐོས་བསམ་མི་བྱ། ཉེ་འབྲེལ་དགྲའི་མཆོད་ གནས་ མི་
འདེགས། ཕ་ཡུལ་སོ་མཚམས་ཀྱི་དགོན་པ་མི་བཟུང་། སྡེ་སོགས་ཕྱོགས་འཛིན་
གྱི་ ཆར་ བ་ མི་ དགྲམ། སྨ་ ལ་ ང་ རྒྱལ་ གྱི་ སེམས་ཅན་ བློས་ མི་ སྤང་། མཉམ་ལ་
འགྲན་སེམས་ཀྱི་གཞུ་མི་བརྡུང་། མཐོ་ལ་ཕྲག་དོག་གི་མདའ་མི་འཕང་ཅེས་བར་
སྣང་ལ་གྲག་གོ །
གཉིས་པ་གསང་སྤྱོད་ལ་ལུས་ཀྱི་སྤྱོད་པ་གཅེར་བུ་དང་སྐྲ་གྲོལ་བྱ། རྒྱན་
གྱི་སྤྱོད་པ
་་པ་ཐལ་ཆེན་དང་རུས་རྒྱན་གདབ། ཕྱག་མཚན་གྱི་སྤྱོད་པ་ཁ་ཊཱཾ་དྲི་བུ་ཌ་མ་
རུ་དཀྲོལ། རང་གི་རྟོགས་པའི་གསོས་ཐེབས་སམ་མི་ཐེབས་ལྟ་བའི་སྤྱོད་པ་བྱ།
262-268

ལུས་མེད་མཁའ་འགྲོའི་ཆོས་སྐོར་དགུའི་གདམས་པ།
གཞན་སྣང་ཟིལ་གྱིས་ནོན་ནམ་མི་ནོན་ལྟ་བའི་སྤྱོད་པ་བྱ། བར་ཆད་ཆེ་ཆུང་སེལ་
ནུས་སམ་མི་ནུས་སྤྱོད་པ་བྱ། གླུ་གར་གླིང་བུ་རོལ་བའི་ཚོགས་ལ་འཇུག་པའི་སྤྱོད་
པ་བྱ། ཧེ་རུ་ཀའི་གར་དང་དྲུག་ལས་སྐྱེས་པའི་གླུ་བླང་པའི་སྤྱོད་པ་བྱ། རང་གི་
སེམས་ཉིད་གཟེང་བསྟོད་པའི་སྤྱོད་པ་བྱ་ཅེས་གྲག་གོ །
གསུམ་པ་རིག་སྤྱོད་ལ་རང་ཉིད་གཅིག་པུ་ཉམས་ང་བ་མེད་པ་སེང་གེ་ལྟ་
བུའི་སྤྱོད་པ་བྱ། ཐོག་གདུག་མེད་པ་སྟག་མོ་ལྟ་བུའི་སྤྱོད་པ་བྱ། ཚམ་ཚོམ་མེད་པ་
གླང་ པོ་ ལྟ་ བུའི་ སྤྱོད་ པ་ བྱ། ། གཙང་ དམན་ མེད་ པ་ ཁྱི་ ཕག་ ལྟ་ བུའི་ སྤྱོད་ པ་ བྱ།
བསམ་སྒོམ་ཐ་དད་དང་བྲལ་བ་བུ་ཆུང་ལྟ་བུའི་སྤྱོད་པ་བྱ། ཕྱི་སྣང་བ་བདེ་ཆེན་དུ་
བར་
གོ་སའི་སྤྱོད་པ་བྱ། ནང་སེམས་ཉིད་ངོས་བཟུང་མེད་པར་གོ་བའི་སྤྱོད་པ་བྱ།
ཆོས་ཉིད་རང་བཞིན་མེད་པར་གོ་བའི་སྤྱོད་པ་བྱ། ཅེས་བར་སྣང་ལ་གྲག་གོ །
བཞི་པ་ཚོགས་སྤྱོད་ལ། ཕྱི་ཆོས་ལས་གྲོལ་བའི་སྤྱོད་པ་བྱ། ནང་བློ་ལས་
གྲོལ་བའི་སྤྱོད་པ་བྱ། གསང་བ་དགོངས་པ་ལས་གྲོལ་བའི་སྤྱོད་པ་བྱ། རབ་ཀྱི་བློ་
འདས་ཆོས་སྐུར་ཁྱེར་བའི་སྤྱོད་པ་བྱ། འབྲིང་གིས་སྐྱེ་མེད་ལོངས་སྐུར་འཁྱེར་བའི་
སྤྱོད་པ་བྱ། ཐ་མས་འགགས་མེད་སྤྲུལ་སྐུར་ཁྱེར་བའི་སྤྱོད་པ་བྱ། དེ་ཡང་སྣང་བ་
སྤྲུལ་སྐུར་སྤྱད་པའི་སྤྱོད་པ་བྱ། རིག་པ་ལོངས་སྐུར་སྤྱད་པའི་སྤྱོད་པ་བྱ། སྟོང་
ཉིད་ཆོས་སྐུར་སྤྱད་པའི་སྤྱོད་པ་བྱའོ། །ཞེས་བར་སྣང་ལ་གྲག་གོ །
ལྔ་པ་སྤྲོས་མེད་ཨ་ཝ་དྷུ་ཏིའི་སྤྱོད་པ་ནི། སྣང་བ་སྒྱུ་མ་ཞེན་མེད་ཀྱི་སྤྱོད་
པ་བྱ། སེམས་ཉིད་འོད་གསལ་བརྗོད་མེད་ཀྱི་སྤྱོད་པ་བྱ། གཉིས་མེད་བྱ་བྲལ་བློ་
འདས་ཀྱི་སྤྱོད་པ་བྱ། སྒོམ་པ་མཐར་ཕྱིན་དུས་ཚོད་དང་བྲལ་བའི་སྤྱོད་པ་བྱ། སྤྱོད་
པ་ཆུ་ལ་རལ་གྲིའི་འདེབས་ཅེས་དེ་ཐམས་ཅད་ཝལ་པོ་རྗེས་མེད་དུ་ཁྱེར་བའི་སྤྱོད་
262-269

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར།
པའོ། །ཅེས་གསུངས་པ་དང་སྒྲ་སྙན༌ལྟར༌ཡལ་ལོ། །ཏི༌ལླིས་ནཱ་རོ་ལ། ནཱ་རོས་
མར་པ་ལ། དེས་སྲས་ཀྱི་དོན་དུ་གྲོ་བོ་ལུང་དུ་ཡི་གེར་བྲིས་པའོ། །སྤྱོད་པ་ཆུ་ལ་
རལ་གྲི་འདེབས་པ་རྫོགས་སོ། །སྐབས་འདིར་ན་རོ་པ་ཌཱ་ཀིས་སྤྱན་དྲངས་ནས་
ཆོས་འཕྲོ་ཆད། སླར་མར་པས་ཞུས་པས། ནཱ་རོའི་ཞལ་ནས་ང་དང་དེ་ལས་འབྲེལ་
མེད། ཕྱིས་ཤོག་ལས་ངའི་སློབ་མ་ཞིག་ལ་ལོང་ཅིང་གསུངས། དེ་ནས་མར་པ་
དང་མི་ལས་བྱོན་པ་མ་བྱུང་སྟེ། རས་ཆུང་པས་བྱོན་ནས་འདི་མན་ཆོད་ཀྱི་ལྔ་པོ་
གྲུབ་ཐོབ་ཏི་པུ་ལ་ཞུས་སོ། །
བྱང་ཆུབ་ལམ་སྟོན་དྲི་མེད་བཞི། །མཁའ་འགྲོ་མ་ལ་ཕྱག་འཚལ་བསྟོད། །
ཇོ་བོ་ཆེན་པོ་ཏི་ལླི་པས་ནུབ་ཕྱོགས་ཨུ་རྒྱན་ནས་རྒྱ་གར་ཤར་ཕྱོགས་སུ་བྱོན་པའི་
ལམ་ དུ་ ཞག་ ལྔ་ པ་ ལ་གནང་ བ། རྩ་རླུང་དྲ་མིག་གི་འཁོར་ལོ་གསུངས་ པ་ ལ་
གཉིས་ཏེ། ངོ་བོ་རྩ་རླུང་གི་འཁོར་ལོ་དང་། འཕྲིན་ལས་རྩ་རླུང་དྲ་མིག་གོ །དང་
པོ་ ལ་གསུམ་སྟེ། རྩ་ རླུང་ ཐིག་ ལེའོ། །དང་པོ་རྩ་ལ་གསུམ། ཕྱིའི་རྩ་དབྱིབས།
གྲངས། གནས་པའོ། །དང་པོ་དབྱིབས་གདུགས་ལྟ་བུ། ཐོག་རྩེ་ལྟ་བུ། གའུ་ ལྟ་
བུ། ཨུ་དཔལ་ལ་ལྟ་བུའོ། །གྲངས་ནི་ཕྱིའི་རྩ་སྟོང་ཕྲག་བདུན་ཅུ་རྩ་གཉིས། ནང་
གི་ རྩ་ བརྒྱ་ ཉི་ཤུ། གསང་ བའི་ རྩ་གསུམ་བཅུ་ རྩ་གཉིས། དེ་ ཁོ་ ན་ ཉིད་ ཀྱི་ རྩ་
གསུམ། དེ་རྣམས་བསྡུས་ན་གཅིག་གོ །གནས་ནི་ཕྱིའི་རྩ་སྟོང་ཕྲག་བདུན་ཅུ་རྩ་
གཉིས་ཤ་ལྤགས་ལ་གནས། ནང་གི་རྩ་བརྒྱ་ཉི་ཤུ་ཚིལ་བུ་ལ་གནས། གསང་བའི་
རྩ་སུམ་ཅུ་རྩ་གཉིས་རུས་པ་ལ་གནས། དེ་ཁོ་ན་ཉིད་ཀྱི་རྩ་གསུམ་གསང་གནས་
ན་གནས། རྩ་རིང་པ་རང་གི་འདོམ་རེ་བ། ཐུང་བ་ནས་ཙམ་ཁབ་ཙམ། ལུས་རྩའི་
དྲ་མིག་ཏུ་ཚུད་ནས་ཡོད་དོ། །ཞེས་བར་སྣང་ལ་གྲག་གོ །ནང་གི་རྩ་ནི་ཐམས་ཅད་
"‚, u, "-
262-270

ལུས་མེད་མཁའ་འགྲོའི་ཆོས་སྐོར་དགུའི་གདམས་པ།
རྟོག་པ་རང་རིག་གི་ཡེ་ཤེས་སོ། །གསང་བའི་རྩ་ནི་དབུགས་རྒྱུ་བ་དབྱེར་མེད་བདེ་
སྟོང་གི་ཡེ་ཤེས་སོ། །རླུང་ལ་གསུམ་ལས། རླུང་རྒྱལ་བློན་དམང་གསུམ། རྒྱལ་པོ་
ལ་རྩ་བའི་རླུང་ལྔ། བློན་པོ་ལ་ཡན་ལག་གི་རླུང་ལྔ། དམང་དེ་རེ་རེ་ལ་འབུམ་
འབུམ་མོ། །ནང་རླུང་འབྱུང་པ་བསྐུལ་བྱེད། གསང་བའི་རླུང་རྒྱུ་བ་སྙོམ་བྱེད། ཡེ་
ཤེས་ཀྱི་རླུང་ངོ་བོ་སྐུ་གསུམ་འགྲུབ་པའོ། །
ཐིག་ལེ་ལ་གསུམ། ཕྱིའི་ཐིག་ལེ་རྩ་རེ་རེའི་ནང་ན་ཟག་བཅས་ཀྱི་ཐིག་
ལེ་གྲངས་གོང་དང་མཉམ། བསྡུས་ན་རྐྱང་མ་ནས་མི་བསྐྱོད་པ་འབབ། རོ་མ་ནས་
ཁྲག་འབབ། ཨ་བ་དྷ་ཏི་ནས་བྱང་སེམས་འབབ་པའོ། །ནང་གི་ཐིག་ལེ། ངོ་བོ་
རིག་ པ་ ཡེ་ ཤེས་ རང་ ཤར་ བའོ། །གསང་ བའི་ ཐིག་ ལེ་ གཉིས་ མེད་ ཡེ་ ཤེས་
བསྒོམས་པས་མ་སྙེད། མ་བསྒོམས་པས་མ་སྟོར། ཕྱི་འབྱུང་བ་རང་
རིག་པ་ཡེ་ཤེས་ཀྱི་མདངས་སུ་མེ་ལོང་དང་བཞིན་ལྟར། རྟོགས་པའི་ཡེ་ཤེས་བྱང་
སེམས་ཀྱི་དགོངས་པའོ། །
རང་
གཞན་ ཡང་ འདི་ སྤྲོས་པ་ཐམས་ ཅད་བྲལ་བ། ལམ་ཉམས་སུ་བླང་པ་
དང་། འབྲས་བུ་མངོན་དུ་འཆར་ཚུལ་ལོ། །དང་པོ་ནི་སྟོང་པའི་ངང་ལས་ཁྲག་གི་
དྭངས་མ་འོད་དུ་གནས། དབུགས་ཀྱི་དྭངས་མ་རླུང་ལ་དྲོད་དུ་གནས། ཐིག་ལེའི་
དྭངས་མ་གསལ་དྭངས་སུ་གནས། ཉམས་སུ་ལེན་པ་གཅིག་ལ་གྱེས་ལུགས་བཞི།
ཆོས་ ཉིད་ རང་ བྱུང་ གི་ རྩ་ དང་། གཉིས་མེད་ཡེ་ཤེས་ཀྱི་རྩ་དང་། གློ་བུར་རྒྱུད་
འཛིན་ གྱི་ རྩ་དང༌། སྐྱོན་ ཡོན་དབང་པོ་དྭངས་བྱེད་ཀྱི་རྩའོ། ཁ་དོག་ནི་དང་ པོ་
དཀར་པོ་དང་གཉིས་པ་འཐིང་ཁ། གསུམ་པ་དམར་པོ། བཞི་པ་སེར་པོ། ལྔ་པ་
ལྗང་ཁུའོ། །རྒྱུ་ལུགས༌ནི༌དང༌པོ༌འོད་ལྔའི་རླུང་ལས་རྒྱུ། གཉིས་པ་དབུགས་ཀྱི་
262-271

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར།
རླུང་ལས་རྒྱུ། གསུམ་པ་འདོད་ཆགས་རླུང་ལས་རྒྱུ། བཞི་པ་དབང་པོའི་རླུང་ལས་
རྒྱུ། རྣམ་ཤེས་ལས་ཀྱི་རྒྱུ་ཚུལ་ནི། དང་པོ་ཀུན་གཞི་ལས་རྒྱུ། གཉིས་པ་ཡིད་ཤེས་
ལས་རྒྱུ། གསུམ་པ་ ཉོན་ཡིད་ ལས་རྒྱུ། བཞི་པ་ སྒོ་ལྔའི་རྣམ་ཤེས་ ལས་རྒྱུ། རྡོ་
གཅོད་འོད་ཀྱི་སྒྲོན་མ་ནི། རྩའི་སྦོམ་ཕྲ་རྟ་རྔའི་བཅུ་ཚལ་ཙམ། ཐིག་ལེ་དར་དཀར་
གྱི་སྐུད་པ་ཙམ། རླུང་གི་རྒྱུ་ཚུལ་རྣམ་པ་ལྔ། དེ་ཡང་འདོད་ཆགས་འོད་དམར་པོ་
ལས་རྒྱུ། ཞེས་སྡང་དཀར་པོ་ལས་རྒྱུ། གཏི་མུག་ནག་པོ། ང་རྒྱལ་སེར་པོ་ ཕྲག་
དོག་ལྗང་ཁུ་ལས་རྒྱུ། དེའི་དབུས་ན་དྲན་པ་འཆར་བྱེད་བྱང་ཆུབ་སེམས་ཀྱི་རྟེན་
འོད་གཉིས་མེད་ཡེ་ཤེས་དང་། དེ་ལ་ཀུན་གཞི་དང་། ཡེ་ཤེས་དང་། ཉོན་ཡིད་སྒོ་
ལྔ་དང་། ཚོགས་བརྒྱད་འཇུག་གོ །དེ་དག་སེམས་སུ་རྟོགས་ན་བདེ་ཆེན